b'\n_START_ARTICLE_\nKra\xc5\xa1totyra (\xc5\xbeurnalas)\n_START_PARAGRAPH_\n\xe2\x80\x9eKra\xc5\xa1totyra\xe2\x80\x9c\xc2\xa0\xe2\x80\x93 testinis iliustruotas kra\xc5\xa1totyros leidinys, sudaromas i\xc5\xa1 straipsni\xc5\xb3 rinkini\xc5\xb3, kur\xc4\xaf 1963\xe2\x80\x931991\xc2\xa0m. su pertraukomis Vilniuje leido Paminkl\xc5\xb3 apsaugos ir kra\xc5\xa1totyros draugija (1963\xe2\x80\x931966\xc2\xa0m.\xc2\xa0\xe2\x80\x93 Kra\xc5\xa1totyros draugija).\n_START_SECTION_\nIstorija\n_START_PARAGRAPH_\nLeidinyje skelbti tyrin\xc4\x97jim\xc5\xb3 duomenys ir Lietuvos archeologijos, etnografijos, istorijos, tautosakos ir kalbotyros med\xc5\xbeiaga, propagandin\xc4\x97s publikacijos, recenzijos, spausdinti metodiniai nurodymai kra\xc5\xa1totyrininkams ir j\xc5\xb3 veiklos ataskaitos. I\xc5\xa1\xc4\x97jo 25 knygos. I\xc5\xa1leisti keli teminiai leidiniai.'